**Referat af bestyrelsesmøde i Digterparken - konstituerende.**

**Mandag d.13. april 2015 kl. 17.30-21**

Til stede: Jens, Karen, Claus, Bente, Kate, Birgitte

Afbud: Birk

1. Godkendelse af dagsorden. Godkendt

1. Godkendelse af ref. fra sidste møde. Forrige ordinære bestyrelsesmøde blev holdt i den forrige bestyrelse og det gav derfor ikke mening at godkende det.
2. Konstituering og valg af formand. Ingen ønsker at påtage sig formandshvervet. Der ligger mange opgaver i at være formand. Vi forsøger i stedet at splitte forpligtelserne op imellem medlemmerne.

Fordeling af ansvarsområder:

* Kate - pantebreve og dagsordenansvarlig (vi udarbejder dagsorden for næste møde ved aftenens afslutning, og har man tilføjelser, så sendes de til Kate inden næste møde)
* Jens – byggesager og løbende koordinering med Thor
* Claus – kontakt til Deas/Jan
* Karen – Referent, mails, generalforsamling
* Bente – Ordstyrer på bestyrelsesmøder

1. Gennemgang af indkomne mails. Karen svarer
2. Nyt fra (den tidligere) formand.

* Nybyggeri på nabogrund – vi finder en løsning på fælles beplantning i skel. Jens er i dialog med ejeren.
* Der er ikke kommet særlig mange tilmeldinger til oprettelse af gæsteværelser. Vi ser på lokalerne ved forårsrundering og tager en beslutning derefter. (Vi havde en forudsætning om 8-10 interessetilkendegivelser, men har kun fået 5)
* Desværre er der nogen, der ikke kan finde ud af at smide affaldet de rigtige steder. Der er flere gange fundet madaffald i containere til småt brændbart og ved storskrald. Madaffald må kun smides i affaldsspande i affalds-øerne!!
* Tilbud på mulige løsninger på problemer med udebelysningen mod øst. Vi kigger på mulighederne ved forårsrunderingen. Men det skal løses inden den mørke tid.

1. Viceværtrapporten. v. Jens.

* Relæ skiftet i blok 36 + plus et udenfor. Komfuret i festlokalet virker ikke længere – det skal skiftes.
* Blomsterkumme der er smadret er bestilt
* Postkassen v blok 24 skal skiftes.
* Trådglasruder – ruder skiftes i puljer, så dem, der er smadret, bliver ordnet næste gang, der igen, igen er en bunke.

1. Nyt fra DEAS v. Jens

Vi vil gerne have en redegørelse for Thors tidsforbrug kvartalsvis. Prioriteret handlingsplan i henhold til budget for resten af året.

8. Underskrift af fuldmagter - herunder underskrift af fuldmagt vedr. vedtægtsændringer. Gjort.

9. Regnskab. Intet at bemærke. Vi skal have sat gang i nogle af årets større projekter snart.

10. Næste møder. Vi har planlagt bestyrelsesmøder frem til næste generalforsamling.

11. STOFA-abonnementet og netværket overgår til individuelt abonnement. Endnu en prisstigning fra Stofa har fået (den forrige) bestyrelse til at se på alternativer, der både teknologisk og økonomisk giver mening også i fremtiden.

* WAOO - fibernet. v/ Jens

Det vi ser meget lovende ud og vi går videre med de tilbud som Nrgi/WAOO kan lave til beboerne i Digterparken. Der vil komme mere information til beboerne, når vi har mere konkrete informationer. Jens går videre med projektet.

12. Låsesystem - Opfølgning på vedtagelse omkring fremtidssikring af låse i december.

* Ejerlejlighedslåsene overgår til egen vedligeholdelse og installation - dog med samme håndtag/ udseende som nu. Fællesarealer aflåses med brik-system. Udkast til informationsbrev v/ Jens. Jens undersøger administrationen af brikker, så der ikke kommer unødigt mange i omløb.

13. Digital kommunikation med ejerne. Forslag til brev til ejerne om vedtægtsændringen, aflevering af mailadresser og betaling for brevkommunikation fremover. Deas tager sig af de praktiske foranstaltninger vedr registrering af mailadresser og vedligehold af mailliste.

14. Overdækning og markiser– vedtages. Mere information efter næste møde.

15. UDVALGENE. Nedsættelse af udvalg. Herunder udvalg, der fungerede i sidste valgperiode

* 1. Udvalg for helhedsindtryk, fællesarealer, haveanlæg, daglig pleje: Karen, Kate
* 2. Viceværtudvalget: Kate, Bente og Birgitte (fordeling af opgaver)
* 3. Vinduesudvalget: Karen, Claus, Jens, Bente (strategi for videre forløb)
* 4. Udvalg vedr. Techem: Claus, Birk.
* 5. Erhvervslejemål: kontrakter for ansøgninger om drift af ervherv osv.
* 6. Fibernetudvalg: Jens (er godt i gang)
* 7. Festlokale: Jens, Karen (indkøb, fornyelse og revision af lejekontrakt)

16. Evt.

Indkøb af nye brugte møbler til festlokalet - Jens

Nyt træ plantes v blok 28 og kummer tilplantes evt også af Buus. Karen aftaler.